La viruso nuligas esperantistajn aranĝojn
#000000
La Monda Organizaĵo pri Sano anoncis la 11-an de marto ke la nova kronviruso estas pandemia. Tio signifas ke la risko pri infektiĝo iĝis tutmonda. Novaj krizaj reguloj en pluraj landoj havas influon ankaŭ al la Esperanto-movado.
#000001
Falskolora elektronmikroskopa bildo montras kronvirusojn SARS-CoV-2 (flavaj) elirantajn tra la surfaco de atakita ĉelo. Foto: NIAID-RML.
#000002
Pro la fakto, ke la infektiĝo povas okazi tre rapide kaj facile, pluraj landoj enkondukis specialajn regulojn kiuj ofte inkluzivas malpermeson de grupiĝoj kaj nuligon de amasaj eventoj. Iuj landoj – kiel Danio, Italio, Pollando kaj Ukrainio – fermis siajn landlimojn por malrapidigi la disvastiĝon de la viruso, kiu estas aparte danĝera por maljunuloj kaj personoj kun malforta imuneco.
#000003
Laŭ diversaj taksoj en iuj landoj eble eĉ plimulto de la loĝantoj infektiĝos de la viruso, kiu havas la sciencan nomon SARS-CoV-2. Multaj personoj travivos tion kun mildaj simptomoj, sed aliaj bezonos urĝan helpon. Pro la rapida disvastiĝo de la viruso estas entreprenataj preventaj rimedoj, ĉar la kapacito de la sanservoj estas limigita kaj oni strebas ke ne ĉiuj tuj infektiĝu samtempe, ĉar tiel estus malfacile helpi al ĉiuj.
#000004
– La asocia decido nuligi la Malferman Tagon estas ĝusta, prudenta kaj ne-revokebla. Se ni eraras pro troa zorgemo, estu tiel, tio vere ne ĝenas nin. Ni konsilas al ĉiuj pasiaj kritikantoj direkti siajn atakojn al tiu ĝenega kaj malbonaĉa Covid-19! Kun tiom da pasio kaj flamemo, vi tutcerte povus disigi ĝin en nenion.
#000012
Ankaŭ la 105-a Universala Kongreso en Montrealo vekis zorgojn. Ĝuste nun Kebekio malpermesas eventojn kun pli ol 250 partoprenantoj, sed la estraro de UEA esperas, ke la epidemio estingiĝos antaŭ la kongreso kaj ke ĝi povos okazi sen perturboj.
#000015
La plej efika maniero protekti sin kontraŭ la viruso estas eviti rektan kontakton kun aliaj homoj kaj se tio okazas, teni distancon de almenaŭ unu metro. Tre grava estas higieno, tial estas rekomendate regule lavi la manojn kaj laŭeble ankaŭ desinfekti ilin.
#000017
Jes! Ke silentu cxiamaj kritikantoj, tiuj "misciascxion"! Estas tempo protekti sin kaj cxefe protekti la aliulojn.
#000023
Mi neniel vidas kiel ”koronviruso” povas esti ĝusta, ĉar la radiko koron/ ne ekzistas. Eĉ ”koronaviruso” ŝajnas al mi pli ĝusta se oni konsideras ĝin kiel rektan prenon el kiel la koncepto estas internacie nomata.
#000024
Oni ja parolas pri la "hispana gripo" (en PIV ĉe "hispana"), do kial ne la "ĉina viruso"? Tio simple indikas kie la viruso unue aperis.
#000031
La hispana gripo ne estis aparte grava en Hispanio, sed en neŭtrala Hispanio, oni povis libere paroli pri la gripo, dum la militantaj ŝtatoj silentis pri ĝi. Kontraste, la ĉina viruso ja aperis en Ĉinio.
#000032
Kiam la tuta mondo parolas pri koronviruso de Covid-19, nomi ĝin ĉina viruso same kiel faris D. Trump ja havas politikan signifon.
La bufonaro ludas abomenan rolon, kaj ne plu amuzas iun ajn..
#000033
Jen interesa anglalingva filmeto pri la temo, kiu klarigas kial oni ne nomu malsanojn laŭ homoj aŭ regionoj: 
#000035
En la Internacia Kalendaro ni informas pri nuligoj de ĉiuj aranĝoj, pri kiuj ni scias. – 
#000040